**PhD-képzésre való jelentkezés – Képzési, kutatási és disszertációs szakasz (8 félév)**

**Jelentkezhetnek:**

MSc képzésben résztvevő hallgatók és az osztatlan mesterképzési szak utolsó két tanévében tanulmányokat folytató hallgatók, valamint és mester fokozatú, illetve annak megfelelő egyetemi oklevéllel rendelkező személyek. Jelentkezhetnek továbbá az alapképzésben szerzett oklevéllel rendelkező, vagy utolsó éves BSc képzésben résztvevő hallgatók, akik vállalják a mesterképzéssel párhuzamosan a doktori tanulmányok folytatását. (a doktori képzésre történő jelentkezéskor a külföldi végzettségi szint elismerését kérelmeznie kell a jelentkezőnek, csatolva az oklevél, valamint a tanulmányok időtartamát, a tanulmányok sikeres teljesítését igazoló dokumentumok hiteles másolatát, valamint a fenti dokumentumok hiteles fordítását).

**Követelmények és feltételek:**

* sikeres záróvizsgával (államvizsgával) befejezett egyetemi tanulmányokat tanúsító, legalább "jó", illetve "cum laude" minősítésű osztatlan, alap vagy mesterképzésben szerzett egyetemi oklevél, kivéve az osztatlan képzés utolsó két tanévében tanulmányokat folytató jelentkezők,
* a tudományterület műveléséhez szükséges nyelvismeret igazolása a doktori iskola működési szabályzatában meghatározottak szerint, (a felvétel nyelvi követelményei a következő linken érhetőek el: <https://www.uni-miskolc.hu/wp-content/uploads/2024/02/Felvetel-nyelvi-kovetelmenyei.pdf> )
* kellő szintű szakmai tájékozottság a választott kutatási témában,

**Képzési formák:**

1. Államilag támogatott
2. Önköltséges

**Tagozatok:**

1. Nappali
2. Levelező

**A pályázathoz csatolandó dokumentumok:**

* kitöltött jelentkezési lap (<https://www.uni-miskolc.hu/wp-content/uploads/2024/02/Jelentkezesi-lap.pdf> )
* leckekönyv másolata (papíralapú index másolata, vagy a Neptunból nyomtatott dokumentum vagy oklevélmelléklet),
* oklevél másolata az eredeti dokumentum bemutatásával,
* szakmai önéletrajz,
* nyelvismeretet igazoló dokumentum másolata az eredeti dokumentum bemutatásával,
* TDK tevékenység igazolása,
* szakcikkek és konferencia-előadások másolata,
* a doktori témáról való elképzelésének leírása (kutatási terv),
* a felvételi eljárási díj (9.000 Ft) befizetését igazoló dokumentum (Tranzakciót igazoló .pdf dokumentum, amely az utalást követően a banki felületről letölthető)
	+ a felvételi eljárási díj befizetéséhez kapcsolódó információk a következő linken érhetőek el: <https://www.uni-miskolc.hu/wp-content/uploads/2025/03/palyazati_felhivas_egyetemi_2026.pdf>
	+ a felvételi eljárási díj csekken történő befizetése nem lehetséges, így kérjük banki utalással teljesíteni az eljárási díj összegét.
* a mesterképzéssel vagy osztatlan képzés utolsó két tanévével párhuzamosan doktori képzést folytatni kívánó jelentkezők esetében annak igazolása, hogy kiemelkedő tanulmányi, tudományos és nyelvi ismeretekkel rendelkezik a jelentkező.

**Pályázat benyújtása:**

* Miskolci Egyetem Tudományos és Nemzetközi Igazgatóságán (Miskolc – Egyetemváros, A/4. jelű épület I. emelet 111.sz. helyiség), munkaidőben (hétfőtől csütörtökig 7:30 és 16:00 óra között, pénteken 7:30 és 13:30 között) Dr. Kocsisné dr. Kovács Juditnak személyesen
	+ az oklevél és a nyelvismeretet igazoló dokumentumok bemutatására személyesen is szükség van a másolatok hitelesítése miatt
* A személyes benyújtással egyidejűleg egy PDF fájlt is szükséges leadni a következőknek megfelelően: A pályázathoz csatolandó dokumentumokból (a jelentkezési felhívásban meghatározott sorrendben) jelentkezőnként egy PDF fájlt kell összeállítani és azt a jelentkező nevével elnevezni. A PDF fájlt a pályázati dokumentáció személyes benyújtásával egyidejűleg a judit.kocsisne.kovacs@uni-miskolc.hu címre meg kell küldeni.

**Jelentkezés benyújtásának határideje:**

A felvételi jelentkezés benyújtásának határideje a Miskolci Egyetem honlapján, <https://www.uni-miskolc.hu/kepzesek/doktori-kepzes-phd/phd-ugyintezes/> található meg a doktori képzésre való pályázati felhívásban.

**További hasznos információk:**

A pályázati felhívás és a jelentkezési lap, valamint a „Miskolci Egyetem doktori képzés és doktori (PhD) fokozatszerzés szabályzata” a Miskolci Egyetem honlapján, <https://www.uni-miskolc.hu/kepzesek/doktori-kepzes-phd/phd-ugyintezes/> megtalálható. További információkkal szolgál az Országos Doktori Adatbázis ([www.doktori.hu](http://www.doktori.hu))